CELEX: 62015FA0050
Language: el
Date: 2016-05-12 00:00:00
Title: Υπόθεση F-50/15: Απόφαση του Δικαστηρίου Δημόσιας Διοίκησης (3ο τμήμα) της 12ης Μαΐου 2016 – FS κατά ΕΟΚΕ (Υπαλληλική υπόθεση — Έκτακτοι υπάλληλοι — Άρθρο 2, στοιχείο γ', του ΚΛΠ — Έκτακτος υπάλληλος προσληφθείς για την άσκηση καθηκόντων προϊσταμένου τμήματος «σε ομάδα της Ευρωπαϊκής Οικονομικής και Κοινωνικής Επιτροπής» — Άρθρο 44, δεύτερο εδάφιο, του ΚΥΚ — Προαγωγή κατά κλιμάκιο που χωρεί αναδρομικώς κατά το πέρας δοκιμαστικής περιόδου εννέα μηνών — Εφαρμογή κατ’ αναλογία στους έκτακτους υπαλλήλους, η οποία δεν προβλέπεται ratione temporis από το RAA — Δοκιμαστική περίοδος sui generis, συνομολογηθείσα συμβατικώς εκτός των περιπτώσεων που προβλέπει το ΚΛΠ — Παράταση της συμβατικής δοκιμαστικής περιόδου — Ποιότητα των παρασχεθεισών κατά την άσκηση των καθηκόντων προϊσταμένου τμήματος υπηρεσιών κριθείσα ανεπαρκής — Τοποθέτηση σε νέα μη οργανική θέση — Προβλεπόμενο στο άρθρο 44, δεύτερο εδάφιο, του ΚΥΚ ευεργέτημα της προαγωγής κατά κλιμάκιο)

20.6.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 222/36
            
         Απόφαση του Δικαστηρίου Δημόσιας Διοίκησης (3ο τμήμα) της 12ης Μαΐου 2016 – FS κατά ΕΟΚΕ
   (Υπόθεση F-50/15) (1)
   
   ((Υπαλληλική υπόθεση - Έκτακτοι υπάλληλοι - Άρθρο 2, στοιχείο γ', του ΚΛΠ - Έκτακτος υπάλληλος προσληφθείς για την άσκηση καθηκόντων προϊσταμένου τμήματος «σε ομάδα της Ευρωπαϊκής Οικονομικής και Κοινωνικής Επιτροπής» - Άρθρο 44, δεύτερο εδάφιο, του ΚΥΚ - Προαγωγή κατά κλιμάκιο που χωρεί αναδρομικώς κατά το πέρας δοκιμαστικής περιόδου εννέα μηνών - Εφαρμογή κατ’ αναλογία στους έκτακτους υπαλλήλους, η οποία δεν προβλέπεται ratione temporis από το RAA - Δοκιμαστική περίοδος sui generis, συνομολογηθείσα συμβατικώς εκτός των περιπτώσεων που προβλέπει το ΚΛΠ - Παράταση της συμβατικής δοκιμαστικής περιόδου - Ποιότητα των παρασχεθεισών κατά την άσκηση των καθηκόντων προϊσταμένου τμήματος υπηρεσιών κριθείσα ανεπαρκής - Τοποθέτηση σε νέα μη οργανική θέση - Προβλεπόμενο στο άρθρο 44, δεύτερο εδάφιο, του ΚΥΚ ευεργέτημα της προαγωγής κατά κλιμάκιο))
   (2016/C 222/46)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα — ενάγουσα: FS (εκπρόσωποι: L. Levi και A. Tymen, δικηγόροι)
   
      Καθής — εναγομένη: Ευρωπαϊκή Οικονομική και Κοινωνική Επιτροπή (εκπρόσωποι: K. Gambino, X. Chamodraka, M. Pascua Mateo, A. Carvajal και L. Camarena Januzec· B. Wägenbaur, δικηγόρος)
   
      Αντικείμενο
   
   Αίτημα ακυρώσεως της αποφάσεως να μη διατηρηθεί η προσφεύγουσα – ενάγουσα στη θέση της προϊσταμένης τμήματος και αίτημα αποκαταστάσεως της υλικής ζημίας και χρηματικής ικανοποιήσεως της ηθικής βλάβης που η προσφεύγουσα – ενάγουσα υποστηρίζει ότι υπέστη.
   
      Διατακτικό
   
   Το Δικαστήριο Δημόσιας Διοίκησης αποφασίζει:
   
               1)
            
            
               Ακυρώνει την απόφαση του Προέδρου της Ευρωπαϊκής Οικονομικής και Κοινωνικής Επιτροπής, της 25ης Μαΐου 2014, όπως συμπληρώθηκε με την τροποποίηση αριθ. 2 της συμβάσεως προσλήψεως της FS, με την οποία η αρμόδια για τη σύναψη συμβάσεων προσλήψεως αρχή της Ευρωπαϊκής Οικονομικής και Κοινωνικής Επιτροπής δεν διατήρησε την FS στη θέση προϊσταμένης τμήματος και την τοποθέτησε, με ισχύ από 9 Απριλίου 2014, σε μη οργανική θέση.
            
         
               2)
            
            
               Η Ευρωπαϊκή Οικονομική και Κοινωνική Επιτροπή υποχρεώνεται να καταβάλει στην FS ποσό 2 000 ευρώ ως χρηματική ικανοποίηση της ηθικής βλάβης που υπέστη.
            
         
               3)
            
            
               Απορρίπτει, κατά τα λοιπά, τα αποζημιωτικά αιτήματα.
            
         
               4)
            
            
               Η Ευρωπαϊκή Οικονομική και Κοινωνική Επιτροπή φέρει τα δικαστικά έξοδά της και καταδικάζεται στα δικαστικά έξοδα της FS.
            
         
      (1)  ΕΕ C 190 της 08/06/2015, σ. 37